title: چرکاسی اوبلاستی
text: چرکاسی اوبلاستی ویا ویلایتی (اوکراین. Черкаська область) — اوکراین‌ین مرکزینده یئرلشن ویلایت.
  
  عومومی بیلگی‌لر
  
  ساحه‌سی 
    ساحه سی 20،9 مین کم2 .
  
  اهالیسی 
    اهالیسی 1.220.363 میلیون (2018). 20 بؤلگه‌سی، 16 شهری، 15 شتق. وار. مرکزی چرکاسی شهری‌دیر.
  
  طبیعتی 
    چرکاسی ویلایتی دنپر چایینین اورتا آخینی‌نین هر ایکی ساحیلینده یئرلشیر. ساغ‌ساحیل حیصه‌سینی، اساساً، دنپربویو یوکسکلیک (ماکسیموم هوندورلوگو 270 م)، سول‌ساحیل حیصه‌سینی ایسه دنپربویو اووالیق توتور. ایقلیمی مؤعتدیل قاره‌ای‌دیر . اورتالاما ایستی‌لیک ژانویه‌ده – 5،9 °ج، ژوئیه‌ده 19،5 °ج-دیر. ایللیک یاغینتی 450–560 مم. ان بؤیوک چایی دنپردیر. کرمنچوق و کانئو سو آنبارلاری‌نین بیر حیصه‌سی چرکاسی ویلایتینده دیر. اساساً، قارا، بوز، چمن و چیملی تورپاقلار یاییلمیشدیر. اراضی‌نین تقریباً 1/6-ای مئشه‌دیر. سیغین، مارال، جویور، چؤل‌دونوزو، سینجاب، جاناوار، تولکو، دووشان، دله، قوندوز، سو سامورو، اؤردک، جوللوت و س. وار.
  
  تصروفاتی 
    صنایع ایستحصالی‌نین قورولوشوندا یئیینتی صنایع‌سی (39،9%)، شیمی صنایع‌سی (26،9%)، ماشین‌قاییرما و متال اعمالی (8%)، یونگول صنایع (1،5%) اوستونلوک تشکیل ائدیر. کؤمور، الکتریک انرژیسی حاصیل ائدیلیر؛ شیمی صنایع‌سی اوچون معدنی گوبره‌لر، شیمیایی لیفلر، لاک-بویا ماتریال‌لاری، شیمیایی رئاکتیولر، حلّ ائدیجی‌لر، پولیمر پرده، دوالار، آمونیاک؛ اعمال صنایعسی اوچون حسابلاما تکنیکی، تکنولوژی آوادانلیق؛ حئیواندارلیق و یئم ایستحصالی اوچون ماشین و آوادانلیق ایستحصال اولونور؛ خالق ایستهلاکی ماللاری‌نین ایستحصالی اوزره 300-دن چوخ صنایع موسیسه‌سی وار. اوکرانین یوکسک اینکیشاف ائتمیش کند تصروفاتی بؤلگه‌سی‌دیر، تاخیل-چوغوندور بیتکی‌چیلیگی، اتلیک-سودلوک حئیواندارلیق اوزره ایختیصاصلاشیر. 539 کوللکتیو کند تصروفاتی موسیسه‌سی، 34 سووخوز و 555 فرمر تصروفاتی فعالیت گؤستریر.
  
  اتک‌یازی‌لار 
  اوکراین شهرلری